stanford-oval/wikipedia huggingface dataset:
Texasin vallankumous
Vallankumouksen taustat

Texasin vallankumouksen juuret johtavat 1820-luvun alkuun, jolloin Meksiko itsenäistyi. Saadakseen maansa pohjoisimmat alueet asutetuiksi Meksikon hallitus loi empresario-järjestelmän, jonka avulla yhdysvaltalaisia siirtolaisia houkuteltiin muuttamaan Texasiin. Edellytyksenä muutolle oli, että siirtolaiset kääntyisivät katolisiksi ja heistä tulisi Meksikon kansalaisia. Ennalta valitut empresariot saivat kukin tuoda oman siirtolaisryhmänsä Texasiin ja asettua eri alueelle kuin Texasissa jo ennestään asuvat tejanot. Eräänlaisena vastapalveluksena Texasiin asettuneet siirtokunnat lupautuivat toimimaan puskurina vihamielisten comanchien hyökkäyksiä vastaan.
Siirtolaisten tulva kasvoi nopeasti ja väen lisääntyminen johti kasvaviin näkemyseroihin Meksikon viranomaisten kanssa. Siirtolaisten ensimmäinen vallankumousyritys tapahtui ja loppuvuodesta 1826, jolloin empresario Haden Edwardsin johtama siirtolaisryhmä ja heidän tukijoikseen ryhtyneet cherokeet kävivät lyhytkestoisen Fredonian kapinan Meksikon hallitusta vastaan. Vaikka Fredonian tasavalta jäi perustamatta, kapina jätti käytäntömallin myöhemmälle Texasin vallankumoukselle.
Seuraavan vuosikymmenen alkaessa siirtolaiset ja tejanot halusivat suuremman päätösvallan maihinsa liittyvissä asioissa. Meksikon senaatin asettamat lait ja rajoitukset kuitenkin kahlitsivat siirtolaisten pyrkimyksiä. Suurimmaksi kiistanaiheeksi nousivat Texasin taloudelliseen kehitykseen tähtäävät keinot. Lähinnä Etelävaltioista muuttaneet siirtolaiset suosivat maillaan orjatyövoimaa, jonka käyttö oli ainoa keino talouden nostamiseksi. Meksikon hallitus puolestaan kielsi jyrkästi orjuuden.
Kun "Texasin isänä" tunnettu empresario Stephen F. Austin matkusti vuonna 1833 Meksiko Cityyn neuvotellakseen siirtolaisten ja tejanojen ajatuksesta erottaa Texas omaksi osavaltiokseen, hallitus ei suostunut ehdotukseen. Vuotta myöhemmin generalissimus Antonio López de Santa Anna määräsi Austinin vangittavaksi epäiltynä kapinan valmisteluista. Jo aiemmin Hallitus oli kieltänyt uusien siirtolaisten tulon Texasiin, mutta kiellot osoittautuivat hyödyttömäksi. Tuhannet laittomat siirtolaiset tulivat Red Riverin ja Sabinejoen yli ja huhut amerikkalaisten invaasiosta lisääntyivät.
Vankeudesta vapauduttuaan Austin huomasi, että angloamerikkalaiset siirtolaiset olivat kapinan partaalla. He vaativat Texasia irtautumaan kokonaan Meksikosta ja julistautumaan Texasin tasavallaksi. Austin luopui diplomaattisesta lähestymistavastaan Meksikon hallitukseen ja piti 8. päivänä syyskuuta 1835 kuuluisan puheensa, jonka aloitti sanoilla "Sota on meidän ainoa voimavaramme!"
Vallankumouksen kulku > Béxarin piiritys

Vallankumouksen alkaessa Austin toimi Texasin väliaikaisarmeijan komentajana. Aseelliset yhteenotot alkoivat lokakuussa 1835 ja marraskuussa Austinin armeija piiritti San Antonio de Béxarin, joka tuolloin oli Texasin suurin kaupunki. Kaupunkiin kerääntyneet kenraali Martín Perfecto de Cosin johtamat meksikolaiset joukot rakensivat barrikaadeja eri puolille kaupunkia ja pyrkivät vahvistamaan Alamon linnoitusta rakentamalla paaluvarustuksia kappelin ja parakkirakennusten välille. Joulukuussa käydyssä taistelussa sai surmansa tai haavoittui vähintään 150 meksikolaista sotilasta texasilaisten menettäessä vain kaksi miestä.
Vallankumouksen kulku > Tukea Yhdysvalloista

Piirityksen aikana vangitut meksikolaiset vapautettiin ja osa texasilaisista uskoi vallankumouksen päättyvän siihen. Vallankumouksen johtajat sen sijaan varustautuivat kapinan jatkumiseen ja pyysivät Yhdysvalloilta rahallista tukea. Vallankumouksen rahoittajille ja siihen osallistuville luvattiin palkkioksi hyvää maata Texasista. Monet yksityiset eri puolilla Yhdysvaltoja antoivat lahjoituksia ja sanomalehdet julkaisivat suuria mainoksia tilaisuuksista, joissa käsiteltiin Texasin vallankumousta. Värväysasemia perustettiin New Orleansiin, Louisvilleen ja Cincinnatiin. Valtaosa kapinallisten aseista ja muista sotatarvikkeista kuljetettiin kuunareilla New Orleansista Texasiin.
Vaikka Yhdysvaltain puolueettomuuslaki kielsi Meksikon sisäisiin asioihin sekaantumisen, presidentti Andrew Jackson ummisti silmänsä koko asialta. Kysyjille hän vastasi, että amerikkalaisilla oli laillinen oikeus muuttaa maasta ja kantaa asetta. Taustalta löytyi Jacksonin salainen haave liittää Texas tulevaisuudessa Yhdysvaltoihin.
Vallankumouksen kulku > Santa Annan armeija

San Antonio de Béxarin piirityksen lopputulos sai Generalissimus Santa Annan värväämään vahvaa sotaretkikuntaa texasilaisia vastaan ja joulukuun loppuun mennessä oli värvättyjä yli 6 000. Tästä määrästä noin 4 000 aloitti tammikuussa 1836 marssin kohti San Antoniota. Armeija koostui kymmenestä jalkaväkipataljoonasta, joista kukin sisälsi 8 komppaniaa. Komppaniat muodostuivat pääosin Brown-Bess-musketeilla varustetuista sotilaista ja erillisistä eliittijoukoista, joilla oli uudenaikaisemmat .62 kaliiberin Baker-kiväärit. Tarkka-ampujilla oli erillinen komppaniansa ja karbiineilla ja sapeleilla aseistettu ratsuväki muodosti oman rykmenttinsä. Tykistö käsitti 17 kanuunaa ja 4 kpl 7 tuuman haupitsia. Armeijan mukana oli myös sotilaiden vaimoja ja lapsia, vaikka Santa Anna oli yrittänyt kieltää tämän käytännön.
Armeijan marssia varjostivat monet koettelemukset. Sotilaskarkuruus, kulkutaudit ja äkillisen lumimyrskyn aiheuttamat ja kuolemaan johtaneet sairastumiset vähensivät marssijoiden määriä. Myös useita hevosia ja muuleja kuoli matkan rasitukseen ja ravinnonpuutteeseen. Santa Annan raportin mukaan marssin aikana menehtyi 400 sotaretkikunnan jäsentä. Monet heistä olivat Jukatanin niemimaan maya-intiaaneja, joiden kevyt vaatetus oli lumimyrskyyn soveltumaton.
Vallankumouksen kulku > Alamon piiritys

Meksikon armeijan tiedustelupalvelu välitti tietoa texasilaisten päivittäisistä liikkeista, mutta San Antonion asukkaille armeijan saapuminen kaupunkiin oli yllätys. Osa kaupunkilaisista vetäytyi Alamon linnoitukseen 23. helmikuuta meksikolaisten joukkojen ilmestyessä Béxarin vanhalle sotilaskentälle. Santa Annan määräyksestä Alamo piiritettiin ja piiritys jatkui 13 päivän ajan. Tuona aikana vallankumouksellisten johto kokoontui Washington-on-the-Brazosiin, jossa he allekirjoittivat 
Texasin itsenäisyysjulistuksen 2. maaliskuuta 1836.
Tieto julistuksesta ei kuitenkaan kantautunut Alamoon, josta varuskunnan komentajana toimiva William B. Travis oli piirityksen aikana lähettänyt turhaan useita avunpyyntöjä viestinviejien mukana. Kun Santa Annan joukot hyökkäsivät varhain aamulla 6. maaliskuuta usealta eri suunnalta samanaikaisesti, puolustajat eivät pystyneet pitkäaikaiseen vastarintaan. Alamon taistelu kesti puolitoista tuntia ja se päättyi linnoituksen pihalla ja kappelissa mies-miestä-vastaan käytyihin tappeluihin. Taistelu vaati 189 - 259 puolustajan hengen, heidän joukossaan muun muassa Davy Crockett ja Jim Bowie.
Vallankumouksen kulku > Goliadin verilöyly

Alamon taistelun jälkeen Texasissa levisi huhu, että vallankumoukselliset olivat uljaasti puolustaneet Alamoa ja ajaneet meksikolaiset pakoon. Varhain 11. maaliskuuta Béxarista kiiri Gonzalesin kylään tieto, että Crockett ja Bowie sekä useita muita Alamon puolustajia olivat surmanneet itsensä mieluummin kuin antautuneet. Houston lähetti joukon tiedustelijoita selvittämään asiaa ja meksikolaisten vapauttama Susanna Dickinson kertoi silminnäkijänä mitä Alamossa oli tapahtunut. Uutinen otettiin vastaan järkyttyneenä, ja Houston organisoi Gonzalesin kylään kerääntyneet erilliset joukot nopeaan vastaiskuun.
Samaan aikaan Santa Anna järjesteli joukkojaan seuraavia iskuja varten, sillä hän halusi tukahduttaa vallankumouksen lopullisesti. Houston puolestaan evakuoi Gonzalesin ja vetäytyi joukkoineen kohti itää. Vain muutama päivä myöhemmin eversti James Fanninin johtamat vallankumouksellisten joukot joutuivat kenraali José de Urrean meksikolaisarmeijan hyökkäyksen kohteeksi. Texasilaiset taistelivat urheasti, mutta joutuivat antautumaan selvän ylivoiman alla  Viikon sotavankeuden jälkeen Fanninin miehet marssitettiin suurelle torille, jossa heidät teloitettiin, Fannin muiden joukossa. Teloitettujen määräksi on arveltu 350 kapinallista. Tapahtuma tunnetaan historiassa Goliadin verilöylynä.
Viimeinen taistelu

Alamon taistelusta ja Goliadin verilöylystä kuultuaan Texasin anglo-amerikkalaiset uudisasukkaat aloittivat vetäytymisensä Meksikon armeijan alta. Myös Houstonin armeija peräytyi Santa Annan joukkojen takaa-ajamina. Samalla sadat texasilaiset jättivät Houstonin joukot ja kiirehtivät turvaamaan perheidensä pakomatkaa Yhdysvaltain rajan yli. Pakoa siivitti huhu, jonka mukaan cherokeet olivat valmistelemassa sotaa texasilaisia vastaan. Houston järjesteli armeijaansa tulevaan kostoiskuun ja pyysi paikallisten intiaanien apua turvatakseen siirtolaisten paon. Meksikonlahden rannikon metsäalueella asuvat couchattat lupautuivat antamaan tukea texasilaisille. Ennen kuin Santa Annan armeija saavutti pakolaiset, coushattat kuljettivat nämä rakentamillaan lautoilla yli Sabinejoen. Intiaanit myös majoittivat ja ruokkivat nälkiintyneet pakolaiset.
Texasin vallankumoukselliset eivät kuitenkaan lopettaneet taisteluaan maansa puolesta. Viimeiseksi jääneeksi yhteenotoksi muodostui San Jacinton taistelu. Se käytiin 21. huhtikuuta 1836 lähellä nykyistä Harrisin piirikuntaa Texasissa. Tuolloin Houstonin joukot tekivät yllätyshyökkäyksen siestaa viettävän meksikolaisarmeijan leiriin. Vain 18 minuuttia kestäneessä taistelussa meksikolaiset lyötiin täysin. Heidän miestappionsa olivat yli 600 kun vallankumoukselliset sen sijaan selvisivät vähin menetyksin. Satoja meksikolaisia sotilaita jäi Houstonin armeijan vangeiksi. Santa Anna pääsi pakoon, mutta texasilaisten partio jäljitti hänet. Pidätettäessä generalissimus oli pukeutunut meksikolaisen sotilaan univormuun ja hänet tunnistettiin vasta muiden vankien kutsuessa häntä El Presidenceksi.
Monet teksasilaiset vaativat Santa Annan teloitusta, mutta Houston katsoi generalissimuksen olevan hyödyllisempi elävänä ja säästi tämän hengen. Meksikon armeija suostui vetäytymään Texasista ja valtiot tekivät keskinäisen rauhansopimuksen, jonka yhteydessä Meksiko lupasi tunnustaa Texasin itsenäisyyden.
Aiheesta muualla

Kuvia tai muita tiedostoja aiheesta Texasin vallankumous Wikimedia Commonsissa
Santa Anna meksikolaisen upseerin asepuvussa
James Fannin
Sam Houston San Jacinton taistelussa.
Andy Samberg

| Andy Samberg |
| --- | --- |
 Andy Samberg vuonna 2016.
Henkilötiedot
Syntynyt: 18. elokuuta 1978 (ikä 46) Berkeley, Kalifornia, Yhdysvallat
Ammatti:  näyttelijä, koomikko, käsikirjoittaja
Puoliso:  Joanna Newsom (aviol. 2013–)
Näyttelijä
Aktiivisena:  2001–
Merkittävät roolit:  Saturday Night Live Brooklyn Nine-Nine
 Nimikirjoitus
Aiheesta muualla
www.thelonelyisland.com
IMDb 
Elonet
David Andrew ”Andy” Samberg (s. 18. elokuuta 1978 Berkeley, Kalifornia, Yhdysvallat) on yhdysvaltalainen Emmy- ja Golden Globe -palkittu näyttelijä, koomikko ja käsikirjoittaja. Hän on ollut Saturday Night Livessä ja hän on esiintynyt Premiun Blendissä ja Sukuvika-sarjassa. Samberg näytteli pääroolia elokuvassa Hot Rod vuonna 2007. Hän näytteli myös elokuvissa I Love You, Man ja That's My Boy. Hän on komediabändi The Lonely Islandin jäsen. Vuodesta 2013 hän on näytellyt komediasarjassa Brooklyn Nine-Nine, josta hänet palkittiin Golden Globella vuonna 2014.
Thomas Anders

| Thomas Anders |
| --- | --- |
 Thomas Anders vuonna 2023
Henkilötiedot
Koko nimi:  Bernd Weidung
Syntynyt: 1. maaliskuuta 1963 (ikä 61) Koblenz, Länsi-Saksa
Ammatti:  laulaja, lauluntekijä, musiikkituottaja
Puoliso:  Claudia Weidung-Anders
Lapset:  Alexsander Mick Weidung synt. 27.06.2002
Muusikko
Taiteilijanimi:  Thomas Anders
Aktiivisena:  1980–
Tyylilajit:  pop, europop, eurodance, dancepop
Soittimet:  kosketinsoitin ja piano 
Yhtyeet:  Modern Talking
Levy-yhtiöt:  Teldec, East West Records, Polydor Records ja Bertelsmann Music Group 
Aiheesta muualla
Kotisivut
  [ Muokkaa Wikidatassa ] [ ohje ]  
Thomas Anders, oikealta nimeltään Bernd Weidung (s. 1. maaliskuuta 1963 Koblenz, Länsi-Saksa), on saksalainen laulaja, joka tunnetaan vuosina 1984–1987 ja uudestaan 1998–2003 toimineen Modern Talking -yhtyeen johtomiehenä ja laulajana.
Soolotuotanto > Studioalbumit

Different (1989)
Whispers (1991)
Down on Sunset (1992)
When Will I See You Again (1993)
Barcos de Cristal (1994)
Souled (1995)
This Time (2004)
Songs Forever (2006)
Strong (2010)
Two feat. Fahrenkrog (2011)
Christmas for You (2012)
History (2015)
Pures Leben (2017)
Ewig mit Dir (2018)
Das Album feat. Florian Silbereisen (2020)
Das Album Winter Edition feat. Florian Silbereisen (2020)
Cosmic (2021)
Nochmal feat. Florian Silbereisen (2024)
Soolotuotanto > Kokoelma-albumit

For Your Love (1992)
Golden Stars (1998)
Alles Anders Collection ( 2020 )
Aiheesta muualla

Kuvia tai muita tiedostoja aiheesta Thomas Anders Wikimedia Commonsissa
Virallinen sivusto (englanniksi)
Modern Talking
| --- | --- |
Studioalbumit:  The 1st Album  Let's Talk About Love  Ready for Romance  In the Middle of Nowhere  Romantic Warriors  In the Garden of Venus  Back For Good  Alone  Year Of The Dragon  America  Victory  Universe 
Kokoelmat:  You're My Heart, You're My Soul  The Modern Talking Story  Best of Modern Talking  Romantic Dreams  Greatest Hits Mix  The Collection  You Can Win If You Want (Star Collection)  You Can Win If You Want  Selected Singles '85-'98  We Still Have Dreams – The Greatest Love Ballads of Modern Talking  The Golden Years  The Greatest Hits of Modern Talking  The Final Album  Les Indispensables  The Hits  Remix Album  All the Best: The Definitive Collection (box set)  25 Years of Disco-pop  The 80s Hits Box  Peace on Eart  30 Years Of Modern Talking (Das Neue Best Of Album)  Maxi and Singles Collection (Dieter Bohlen Edition) 
EP:t:  Let’s Talk About Love  Special Dance Version  Official Funclub CD 1999  Fan Club by Thomas Anders - CD 2000  Fan Club by Thomas Anders - CD 2001 
Videografiat:  The Video  Let’s Talking!…Best of Modern Talking  The Final Album - The Ultimate DVD  The Super Best Hits  The Gold Video History  The Final Album + Bonus  Music & Video Stars  30 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Espanja  Ranska  BnF data  Saksa  Israel  Yhdysvallat  Latvia  Tšekki 
Henkilöt:  Deutsche Biographie  DDB 
Muut:  Europeana
Matheus Nunes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Matheus Luiz Nunes
Syntymäaika: 27. elokuuta 1998 (ikä 26)
Syntymäpaikka: Rio de Janeiro, Brasilia
Pelipaikka: keskikenttäpelaaja
Pituus: 183 cm
Seura
Seura: Manchester City
Pelinumero: 27
Junioriseurat
2012–2016: Ericeirense
Seurat
| Vuodet | Seura | O | (M) |
| 2016–2018 | Ericeirense | 13 | (2) |
| 2018–2019 | Estoril Praia | 6 | (0) |
| 2019–2022 | Sporting CP | 76 | (7) |
| 2022–2023 | Wolverhampton | 36 | (1) |
| 2023– | Manchester City | 19 | (0) |
Maajoukkue
| 2021– | Portugali | 16 | (2) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2024.  Maajoukkueuran tilastot päivitetty 10. heinäkuuta 2024.
Matheus Luiz Nunes (s. 27. elokuuta 1998 Rio de Janeiro, Brasilia) on brasilialaissyntyinen portugalilainen jalkapalloilija, joka edustaa Englannin Valioliigassa pelaavaa Manchester Cityä. Pelipaikaltaan hän on keskikenttäpelaaja. Hän on kuulunut vuodesta 2021 lähtien myös Portugalin maajoukkueeseen.
Seurajoukkueura

Rio de Janeirossa varttunut Nunes muutti 12-vuotiaana Portugaliin ja liittyi portugalilaisseura Ericeirenseen vuonna 2012.
Heinäkuussa 2018 Nunes siirtyi Portugalin toiseksi korkeimmalle sarjatasolle Estoril Praiaan ja debytoi seuran edustusjoukkueessa 14. lokakuuta 2018 ottelussa Varzimia vastaan.
Tammikuussa 2019 Nunes siirtyi Portugalin liigan Sportingiin. Kaudella 2020–2021 Nunes vakiinnutti paikkansa Sportingin avauskokoonpanossa ja teki ensimmäisen maalinsa Sportingin pelaajana 2. tammikuuta 2021 pääsarjaottelussa Bragaa vastaan. Nunes voitti kaudella 2020–2021 Sportingin riveissä sekä Portugalin mestaruuden että Portugalin liigacupin. Hän pelasi Sportingissa kolmen kauden aikana 76 Portugalin pääsarjaottelua ja teki seitsemän maalia. Mestarien liigassa hän pelasi kuusi ottelua.
Nunes siirtyi 17. elokuuta 2022 Englannin Valioliigan Wolverhampton Wanderersiin viisivuotisella sopimuksella. 45 miljoonan euron siirtosummallaan Nunes rikkoi seuran siirtoennätyksen. Hän pelasi kaudella 2022–2023 Valioliigassa 34 ottelua, joista 30 ottelua avauskokoonpanossa, ja teki maalin huhtikuussa Wolverhamptonin voittaessa kotikentällään Chelsean 1–0.
Nunes siirtyi 1. syyskuuta 2023 Wolverhamptonista Manchester Cityyn noin 62 miljoonan euron siirtosummalla. Hän pelasi avauskaudellaan 19 valioliigaottelua, joista yhdeksän avauskokoonpanossa, ja syötti kaksi maalia Cityn voittaessa mestaruuden. Mestarien liigassa hän pelasi seitsemän ottelua. Hän voitti seurajoukkueiden maailmanmestaruuden.
Maajoukkueura

Nunes sai elokuussa 2021 Portugalin kansalaisuuden ja oli täten oikeutettu edustamaan maajoukkuetasolla joko Brasiliaa tai Portugalia. Elokuussa 2021 saadusta Brasilian maajoukkuekutsusta huolimatta Nunes päätti edustaa maajoukkuetasolla Portugalia ja debytoi Portugalin maajoukkueessa 9. lokakuuta 2021 ystävyysottelussa Qataria vastaan. MM-kilpailuissa 2022 hän tuli vaihdosta kentälle toisessa alkulohko-ottelussa Uruguayta vastaan ja pelasi avauskokoonpanossa kolmannessa alkulohko-ottelussa Etelä-Koreaa vastaan. EM-kilpailuissa 2024 hän tuli vaihdosta kentälle viimeisessä alkulohko-ottelussa Georgiaa vastaan ja tappiollisessa puolivälieräottelussa Ranskaa vastaan.
Nunes on pelannut heinäkuun 10. päivään 2024 mennessä 16 maaottelua, joissa hän on ollut neljä kertaa avauskokoonpanossa. Hän teki maalin maaliskuussa 2022 MM-kilpailujen jatkokarsintaottelussa Turkkia ja maaliskuussa 2024 ystävyysottelussa Ruotsia vastaan.
Saavutukset

Sporting CP
Primeira Liga: 2020–2021
Portugalin liigacup (2): 2020–2021, 2021–2022
Portugalin supercup: 2021
Manchester City
Seurajoukkueiden maailmanmestaruus: 2023
Englannin Valioliiga: 2023–2024
Kiihkeät tuulet (kappale)

| ”Kiihkeät tuulet” Kikka |
| --- | --- | --- |

Singlen tiedot
 Albumilta: Kiihkeät tuulet
 A-puoli: ”Kiihkeät tuulet”
 B-puoli: ”Aito frendi”
 Äänitetty : 1990
 Julkaistu: Elokuu 1990
 Formaatti: LP, digitaalinen lataus
 Tekijä(t): Veikko Samuli (säveltäjä) Juha Vainio (sanoittaja)
 Tuottaja(t): Veikko Samuli ja Juha Vainio
 Tyylilaji: pop
 Kesto: 03.44
 Levy-yhtiö: AXR (Audiovox Records)
Kikka muut singlet
| ”Tiedän hyvää sen tekevän meille” 1990 | ”Kiihkeät tuulet” 1990 | ”Sukkula Venukseen” 1990 |
Kiihkeät tuulet on suomalaisen laulajan Kikan nimikkosingle albumilta Kiihkeät tuulet vuodelta 1990. Kappaleen ovat tuottaneet Juha Vainio ja Veikko Samuli. Sinkun B-puolella on niin ikään Vainion ja Samulin tekemä ja tuottama kappale "Aito frendi".
Listasijoitukset

| Lista | Listasijoitus |
| --- | --- |
Radio-lista: 4
Jack Grealish

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. syyskuuta 1995 (ikä 29)
Syntymäpaikka: Birmingham, Englanti
Pelipaikka: laitahyökkääjä hyökkäävä keskikenttäpelaaja
Pituus: 178 cm
Seura
Seura: Manchester City
Pelinumero: 10
Junioriseurat
2001–2013: Aston Villa
Seurat
| Vuodet | Seura | O | (M) |
| 2013–2021 | Aston Villa | 185 | (29) |
| 2013–2014 | → Notts County | 37 | (5) |
| 2021– | Manchester City | 74 | (11) |
Maajoukkue
| 2011–2012 | Irlanti U17 | 7 | (3) |
| 2012 | Irlanti U18 | 6 | (2) |
| 2013–2014 | Irlanti U21 | 6 | (1) |
| 2016–2017 | Englanti U21 | 7 | (2) |
| 2020– | Englanti | 35 | (2) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2024.  Maajoukkueuran tilastot päivitetty 26. toukokuuta 2024.
Jack Grealish (s. 10. syyskuuta 1995 Birmingham) on englantilainen jalkapalloilija, joka edustaa Englannin Valioliigassa pelaavaa Manchester Cityä. Oikeajalkaisen Grealishin pelipaikka on keskikentän vasemmalla laidalla tai keskellä hyökkäävässä roolissa.
Seurajoukkueura

Grealishin kasvattajaseura on hänen kotikaupunkinsa Birminghamin Aston Villa, jota hän on edustanut vuodesta 2001 lähtien. Kaudeksi 2013–2014 Grealish lähetettiin lainalle Ykkösliigan Notts Countyyn, jossa hän pelasi kauden aikana 37 ottelua tehden viisi maalia.
Toukokuussa 2014 Grealish palasi Aston Villaan ja teki debyyttinsä seuran paidassa Valioliigassa saman kuun aikana tultuaan vaihdosta kentälle Manchester Cityä vastaan. Tuo ottelu oli hänen ainoa esiintymisensä Valioliigassa kaudella 2013–2014. Kaudella 2014–2015 Grealish sai alkukaudesta vastuuta vain vaihtopelaajana, mutta loppukaudesta hän pelasi myös avauskokoonpanossa ja pelasi kauden aikana kaikkiaan 17 ottelua. Kaudella 2015–2016 hän pelasi Valioliigassa 16 ottelua ja teki maalin syyskuussa vierasottelussa Leicester Cityä vastaan. Aston Villa putosi vuonna 2016 kolmeksi kaudeksi mestaruussarjaan, jossa Grealish pelasi 89 ottelua ja teki 14 maalia. Kaudella 2019–2020 hän pelasi Valioliigassa 36 ottelua, joista kaikki avauskokoonpanossa, ja teki niissä kahdeksan maalia. Hän oli joukkueen kapteeni, missä tehtävässä hän toimi jo edellisen kauden loppupuolella. Kaudella 2020–2021 hän pelasi Valioliigassa 26 ottelua, joista 24 ottelua avauskokoonpanossa, ja teki niissä kuusi maalia, joista kaksi lokakuussa voitto-ottelussa mestaruutta puolustanutta Liverpoolia vastaan. Grealish oli helmi-toukokuussa 2021 poissa kentiltä lähes kolme kuukautta sääriluuvamman vuoksi.
Elokuussa 2021 Grealish siirtyi Manchester Cityyn kuuden vuoden sopimuksella. City maksoi hänestä 100 miljoonan punnan siirtokorvauksen, joka oli suurin englantilaisesta pelaajasta maksettu summa. Se oli myös suurin brittiseuran maksama siirtokorvaus. Avauskaudellaan Cityssä hän viimeisteli 26 valioliigaottelussa kolme maalia Cityn voittaessa mestaruuden. Mestarien liigan seitsemässä ottelussa hän teki yhden maalin. Kaudella 2022–2023 hän pelasi triplamestaruuden voittaneessa Cityssä 28 valioliigaottelua, joissa teki viisi ja syötti seitsemän maalia. Mestarien liigassa hän pelasi kaikissa 13 ottelussa, yhtä lukuun ottamatta kaikissa avauskokoonpanossa, ja antoi yhden maalisyötön. FA Cupissa hän pelasi viisi ottelua. Kaudella 2023–2024 hän pelasi Valioliigassa 20 ottelua ja teki kolme maalia Cityn voittaessa jälleen mestaruuden. Mestarien liigassa hän pelasi kahdeksan ottelua. Hän voitti UEFA Super Cupin ja  seurajoukkueiden maailmanmestaruuden.
Maajoukkueura

Englannissa syntynyt ja kasvanut Grealish olisi voinut edustaa aikuisten maajoukkuetasolla Englannin lisäksi myös Irlantia, josta hänen isänsä on kotoisin. Grealish pelasikin monissa Irlannin nuorten maajoukkueissa mutta siirtyi sitten Englannin alle 21-vuotiaiden maajoukkueeseen.
Grealish pelasi Englannin A-maajoukkueessa ensimmäisen kerran syyskuussa 2020 Kansojen liigan ottelussa Tanskaa vastaan. Kesän 2021 EM-kilpailuissa hän pääsi vaihdosta kentälle toisessa alkulohko-ottelussa Skotlantia vastaan, pelasi avauskokoonpanossa kolmannessa alkulohko-ottelussa Tšekkiä vastaan ja tuli jälleen vaihdosta kentälle neljännesvälieräottelussa Saksaa vastaan. Hän syötti Tšekki-ottelun ainoan maalin ja 2–0-maalin Saksaa vastaan. Välieräottelussa Tanskaa vastaan hän tuli toisella puoliajalla vaihdosta kentälle, ja Englannin siirryttyä jatkoajalla johtoon hänet otettiin takaisin vaihtoon. Englannin tappioon päättyneessä loppuottelussa Italiaa vastaan Grealish tuli jatkoajalla vaihdosta kentälle. MM-kilpailuissa 2022 Grealish tuli vaihdosta kentälle Englannin kaikissa viidessä ottelussa, joista tappiollisessa puolivälieräottelussa Ranskaa vastaan vasta aivan viime minuuteilla. Hän teki alkulohko-ottelussa Irania vastaan Englannin kuudesta maalista viimeisen.
Grealish on 26. toukokuuta 2024 mennessä pelannut 35 A-maaottelua ja ollut niissä 15 kertaa avauskokoonpanossa. Hän teki ensimmäisen maaottelumaalinsa lokakuussa 2021 MM-karsintaottelussa Andorraa vastaan ja toisen MM-kilpailuissa 2022.